16.55 modtog alarmcentralen en melding om brand på Tolne Camping. - Det drejede sig om en campingvogn og to fortelte, siger vagtchef ved Nordjyllands Politi, Karsten Højrup Kristensen, til TV2 Nord. Ingen kom til skade ved branden, men den var temmelig kraftig. - Campingvognen og de to fortelte er fuldstændig udbrændte. Vi formoder, at det er en varmeblæser, der har startet branden, og ilden har blandt andet fået fat i flere gasflasker, forklarer Karsten Højrup Kristensen. Ingen er kommet til skade ved branden. - Sammen med Nordjyllands Beredskab er vores vurdering, at der ikke er tale om en påsat brand, siger Karsten Højrup Kristensen.

Referat:
Nordjyllands Politi og Nordjyllands Beredskab var mandag sidst på eftermiddagen tilkaldt en brand på Tolne Camping.